rejauldu/bengali-wikipedia huggingface dataset:
শেলি উইন্টার্স (ইংরেজি: Shelley Winters; জন্ম: শার্লি শ্রিফ্‌ট, ১৮ আগস্ট ১৯২০ - ১৪ জানুয়ারি ২০০৬) ছিলেন একজন মার্কিন অভিনেত্রী। তার কর্মজীবনের ব্যপ্তি প্রায় পাঁচ দশক। এই সময়ে তিনি অসংখ্য চলচ্চিত্রে অভিনয় করেছেন এবং দুটি একাডেমি পুরস্কার, একটি এমি পুরস্কার ও একটি গোল্ডেন গ্লোব পুরস্কার অর্জন করেছেন।  তিনি দ্য ডায়েরি অব আন ফ্রাংক (১৯৫৯) ও আ প্যাচ অব ব্লু (১৯৬৫) ছবিতে অভিনয় করে দুইবার শ্রেষ্ঠ পার্শ্ব অভিনেত্রী বিভাগে অস্কার জয় করেন এবং আ প্লেস ইন দ্য সান (১৯৫১) ও দ্য পসাইডন অ্যাডভেঞ্চার (১৯৭২) ছবিতে অভিনয় করে আরও দুটি অস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল আ ডাবল লাইফ (১৯৪৭), দ্য নাইট অব দ্য হান্টার (১৯৫৫), ললিটা (১৯৬২), আলফি (১৯৬৬) ও পিটস ড্রাগন (১৯৭৭)।  চলচ্চিত্রের পাশাপাশি তিনি টেলিভিশনেও অভিনয় করেছেন। তিনি সিটকম রোজিঅ্যান-এ দীর্ঘদিন কাজ করেন। এছাড়া তিনি তিনটি আত্মজীবনীমূলক বই রচনা করেছেন।  প্রারম্ভিক জীবন শেলি উইন্টার্স ১৯২০ সালের ১৮ই আগস্ট মিজুরির সেন্ট লুইসে জন্মগ্রহণ করেন। তার জন্মনাম শার্লি শ্রিফ্‌ট। তার পিতা ইয়োনাস শ্রিফ্‌ট ছিলেন পোশাক পরিকল্পনাকারী এবং মাতা রোজ (জন্মনাম: উইন্টার) ছিলেন সঙ্গীতশিল্পী। তার পিতামাতা দুজনেই ইহুদি ছিলেন। তার পিতা অস্ট্রিয়া থেকে মার্কিন যুক্তরাষ্ট্রে আসেন এবং তার মাতা সেন্ট লুইসে অস্ট্রীয় অভিবাসী পিতামাতা ঘরে জন্মগ্রহণ করেন।  তথ্যসূত্র  বহিঃসংযোগ          বিষয়শ্রেণী:১৯২০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু বিষয়শ্রেণী:মার্কিন আত্মজীবনীকার বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মিজুরির অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:মার্কিন সামরিক কর্মকর্তা বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:ইহুদি মার্কিন লেখক বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন নারী আত্মজীবনীকার বিষয়শ্রেণী:অ্যাক্টর্স স্টুডিওর অভিনয়শিল্পী বিষয়শ্রেণী:ব্রুকলিনের অভিনেত্রী বিষয়শ্রেণী:২০শ শতাব্দীর মার্কিন ইহুদি
রুমা বাংলাদেশের বান্দরবান জেলার অন্তর্গত একটি উপজেলা।   অবস্থান ও আয়তন  রুমা উপজেলার আয়তন ৪৯২.১০ বর্গ কিলোমিটার (১,২১,৬০০ একর)।বান্দরবান জেলার উত্তরাংশে ২১°৫৩´ থেকে ২২°১০´ উত্তর অক্ষাংশ এবং ৯২°১৭´ থেকে ৯২°৩৪´ পূর্ব দ্রাঘিমাংশ জুড়ে রুমা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৪৩ কিলোমিটার। এ উপজেলার উত্তরে রোয়াংছড়ি উপজেলা, দক্ষিণে থানচি উপজেলা, পূর্বে রাঙ্গামাটি জেলার বিলাইছড়ি উপজেলা, পশ্চিমে বান্দরবান সদর উপজেলা ও লামা উপজেলা।   প্রশাসনিক এলাকা  ১৯১৭ সালে রাঙ্গামাটি জেলার অধীনে বর্তমান রুমা উপজেলা থানা হিসেবে আত্মপ্রকাশ করে। ১৯৮৩ সালে প্রশাসনিক বিকেন্দ্রীকরণের ফলে রুমা উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রুমা উপজেলার প্রশাসনিক কার্যক্রম রুমা থানার আওতাধীন।  ইউনিয়নসমূহ:  ১নং পাইন্দু  ২নং রুমা সদর  ৩নং রেমাক্রীপ্রাংসা  ৪নং গ্যালেংগ্যা   জনসংখ্যার উপাত্ত  ২০১১ সালের আদমশুমারি অনুযায়ী রুমা উপজেলার মোট জনসংখ্যা ২৯,০৯৮ জন। এর মধ্যে পুরুষ ১৫,৪৬৯ জন এবং মহিলা ১৩,৬২৯ জন। মোট পরিবার ৫,৯১৭টি। মোট জনসংখ্যার ৬.৮২% মুসলিম, ১.৫৬% হিন্দু, ৪৪.৬৮% বৌদ্ধ, ৩৭.২৭% খ্রিস্টান এবং ৯.৬৭% অন্যান্য ধর্মাবলম্বী।  ২০২২ সালের আদমশুমারি অনুযায়ী রুমা উপজেলার মোট জনসংখ্যা ৩২,৫৩৩ জন। এর মধ্যে পুরুষ ১৬,৯৪৮ জন এবং মহিলা ১৫,৫৮৫ জন। মোট পরিবার ৫,৯১৭টি। মোট জনসংখ্যার ৭.৩৮% মুসলিম, ১.৭১% হিন্দু, ৩৬.৮০% বৌদ্ধ, ৩৭.৩২% খ্রিস্টান এবং ১৬.৭৯% অন্যান্য ধর্মাবলম্বী। এ উপজেলায় মার্মা, চাকমা, ত্রিপুরা সহ মোট ১১ উপজাতি নৃ-গোষ্ঠীর বসবাস রয়েছে।   শিক্ষা ব্যবস্থা  ২০১১ সালের আদমশুমারি অনুযায়ী রুমা উপজেলার সাক্ষরতার হার ২৮.৯%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৩৭টি প্রাথমিক বিদ্যালয় রয়েছে।  শিক্ষা প্রতিষ্ঠান   যোগাযোগ ব্যবস্থা  রুমা উপজেলায় যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।   ধর্মীয় উপাসনালয়  রুমা উপজেলায় ৬টি মসজিদ, ১টি মন্দির এবং ৩৫টি বিহার রয়েছে।   নদ-নদী  রুমা উপজেলার মধ্য দিয়ে প্রবাহিত হচ্ছে সাঙ্গু নদী।   হাট-বাজার  রুমা উপজেলার প্রধান হাট-বাজার ৩টি, রুমা বাজার, কৈক্ষ্যংঝিরি বাজার এবং কমলা বাজার।   দর্শনীয় স্থান  রুমা উপজেলার দর্শনীয় স্থানগুলোর মধ্যে রয়েছে:  কেওক্রাডং  বগালেক  ঋজুক জলপ্রপাত   জনপ্রতিনিধি  সংসদীয় আসন সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল৩০০ পার্বত্য বান্দরবানবান্দরবান জেলাবীর বাহাদুর উশৈ সিংবাংলাদেশ আওয়ামী লীগ  উপজেলা পরিষদ ও প্রশাসন ক্রম নংপদবীনাম০১উপজেলা চেয়ারম্যানঅংথোয়াইচিং মার্মা০২ভাইস চেয়ারম্যানজিংসম লিয়ান বম০৩মহিলা ভাইস চেয়ারম্যানজিং এং ময় বম০৪উপজেলা নির্বাহী কর্মকর্তামোহাম্মদ শামসুল আলম   আরও দেখুন   বান্দরবান জেলা   তথ্যসূত্র    বহিঃসংযোগ     বিষয়শ্রেণী:বান্দরবান জেলার উপজেলা বিষয়শ্রেণী:রুমা উপজেলা
যুক্ত মুখি হলেন একজন ভারতীয় অভিনেত্রী, মডেল। মিস ওয়ার্ল্ড ১৯৯৯-এর মুকুট তাঁর মাথায় উঠেছিল। তিনি মিস ওয়ার্ল্ড খেতাব অর্জনকারী চতুর্থ ভারতীয় নারী। এই প্রতিযোগিতার সময় তিনি মিস ওয়ার্ল্ড - এশিয়া এবং ওশেনিয়া খেতাবেও ভূষিত হয়েছিলেন।   প্রারম্ভিক জীবন  যুক্ত মুখি ভি. জি. ভাজে কলেজ হতে প্রাণিবিদ্যা বিষয়ে পড়াশোনা করেছেন। অতঃপর তিনি কম্পিউটার বিজ্ঞানে ডিপ্লোমা করেছেন এবং পরবর্তী তিন বছর ধরে হিন্দুস্তানী শাস্ত্রীয় সংগীত অধ্যয়ন করেছেন।   সমারোহ    ফেমিনা মিস ইন্ডিয়া  মাত্র উনিশ বছর বয়সে, মুখি ফেমিনা মিস ইন্ডিয়া ১৯৯৯ প্রতিযোগিতায় অংশ নেওয়ার সিদ্ধান্ত গ্রহণ করেছিলেন, যেখানে পরবর্তীতে তাঁকে প্রতিযোগী হিসাবে তালিকাভুক্ত করা হয়েছিল। ফাইনালে, তাঁকে মিস ইন্ডিয়া ওয়ার্ল্ড (প্রথম রানার-আপ) হিসাবে পূর্ববর্তী শিরোনামধারক অ্যানি থমাসমুকুট পড়িয়েছিলেন। এর ফলস্বরূপ তিনি মিস ওয়ার্ল্ড ১৯৯৯ প্রতিযোগিতায় ভারতের প্রতিনিধিত্ব করার অধিকার অর্জন করেছিলেন।   মিস ওয়ার্ল্ড  মিস ওয়ার্ল্ড প্রতিযোগিতার ৪৯তম আসরটি লন্ডনের অলিম্পিয়াতে ১৯৯৯ সালের ৪ঠা ডিসেম্বর তারিখে অনুষ্ঠিত হয়েছিল এবং সেখানে বিশ্বের প্রায় ৯৩জন প্রতিনিধি এই প্রতিযোগিতায় অংশ নিয়েছিলেন। এই প্রতিযোগিতার শেষে, ইসরায়েলের পূর্ববর্তী বিজয়ী লিনোর আবারগিল তাঁকে মুকুটটি পরিয়ে দিয়েছিলেন। মিস ওয়ার্ল্ড প্রতিযোগিতার সময় তিনি এশিয়া ও ওশেনিয়ার কুইন অফ বিউটি পুরস্কারও অর্জন করেছিলেন। ১৯৬৬ সালে রিতা ফারিয়া, ১৯৯৪ সালে ঐশ্বর্যা রাই এবং ১৯৯৭ সালে ডায়না হেইডেনের পর তিনি মিস ওয়ার্ল্ড বিজয়ী চতুর্থ ভারতীয় নারী। অতঃপর ২০১১ সালে, একটি তামিল চলচ্চিত্রে অভিনয়ের মাধ্যমে তিনি অভিনয় জগতে পদার্পণ করেন।   ব্যক্তিগত জীবন  ২০০৮ সালের ৭ই সেপ্টেম্বর তারিখে, মুম্বইয়ের গ্র্যান্ড মারাঠাতে আয়োজিত একটি অনুষ্ঠানে নিউ ইয়র্কভিত্তিক ব্যবসায়ী এবং অর্থনৈতিক পরামর্শক প্রিন্স টুলির সাথে বাগদান করেছিলেন মুখি। ২০০৮ সালের ২রা নভেম্বর তারিখে নাগপুরের একটি গুরুদ্বারে এক ঐতিহ্যবাহী শিখ অনুষ্ঠানে বিবাহ অনুষ্ঠানের আয়োজন করা হয়েছিল এবং তারপরে একটি সংবর্ধনা অনুষ্ঠান করা হয়েছিল। তাঁদের একটি ছেলে রয়েছে।  ২০১৩ সালের জুলাই মাসে, মুখি তাঁর স্বামীর বিরুদ্ধে ঘরোয়া সহিংসতার একটি অভিযোগ দায়ের করেছিলেন এবং ভারতীয় দণ্ডবিধির ধারা ৪৯৮এ (নিষ্ঠুরতা ও হয়রানি) এবং ৩৭৭ (অপ্রাকৃতিক যৌনতা)-এর অধীনে প্রথম তথ্য প্রতিবেদন (এফআইআর) নথিভুক্ত করেছিলেন। ২০১৪ সালের জুন মাসে, এই দম্পতি তাঁদের উভয়ের সম্মতিতে বৈবাহিক জীবনের ইতি টানেন।   রাজনীতি  ২০০৪ সালে, মুখি রাজনৈতিক দল ভারতীয় জনতা পার্টিতে (বিজেপি) যোগদান করেছিলেন।   তথ্যসূত্র    বহিঃসংযোগ      বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:মিস ওয়ার্ল্ড বিজয়ী বিষয়শ্রেণী:জীবিত ব্যক্তি বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:বেঙ্গালুরুর নারী মডেল বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভোজপুরি চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:উদ্ধৃতি শৈলীতে হিন্দি ভাষার উৎস (hi) বিষয়শ্রেণী:১৯৭০-এর দশকে জন্ম বিষয়শ্রেণী:সিন্ধি ব্যক্তি বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:বৈবাহিক ধর্ষণ বিষয়শ্রেণী:মিস ওয়ার্ল্ড ১৯৯৯-এর প্রতিনিধি বিষয়শ্রেণী:সিন্ধি অভিনেত্রী
বাগরাস বা বাগরিস, প্রাচীন প্যাগ্রে (Πάγραι) ( ), আমানুস পর্বতমালার তুরস্কের ইস্কেন্দেরুন জেলার একটি শহর এবং এর নিকটবর্তী দুর্গ।  স্ট্রাবোর ভৌগোলিকা-তে এটিকে গিন্দারাসের সীমান্তে অবস্থিত হিসাবে উল্লেখ করেছে, "প্রাকৃতিক দুর্গ" যা আমানুস পর্বতমালার উপরে আমানিয়ান প্রবেশদ্বার বা অ্যামানাইডস পাইলায়ে নিয়ে যায়।   দুর্গের ইতিহাস  প্যাগ্রের দুর্গটি নির্মিত হয়েছিল ৯৬৫ অব্দে বাইজ্যান্টাইন সম্রাট নাইকোফোরোস দ্বিতীয় ফোকাসের দ্বারা, যিনি মাইকেল বোর্তেজেসের নেতৃত্বে নিকটবর্তী শহর অ্যান্টিওকের শহরতলিতে অভিযান চালানোর জন্য ১০০০ পদাতিক এবং ৫০০ অশ্বারোহীThe history of Leo the Deacon, Dumbarton Oaks Publishing 2005, p. 125 রেখেছিলেন।Yahya of Antioch, Patrologia Orientalis, tomus XVIII, Paris 1925, p.816 দুর্গটি আলমানিয়ান প্রবেশদ্বার ডাকতে একটি বাহিনীর জন্য একটি বেস সরবরাহ করেছিল। এটি একটি স্তূপের চারপাশে দুটি স্তরে নির্মিত হয়েছিল, আর্মেনিয়ান কাজের অনুরূপ দুর্গ এবং জলজ জল সরবরাহ করে।  বাম|থাম্ব|250x250পিক্সেল| পশ্চিম দিকের ধ্বংসাবশেষগুলির নিকটতম দৃশ্য এরপরে এটি নাইটস টেম্প্লার  দ্বারা গ্যাস্টন (এছাড়াও গ্যাস্টুন, গুয়াসকন, গাস্টিম ) নামে পুনর্নির্মাণ করা হয়েছিল এবং তাদের দ্বারা বা অ্যান্টিওকের প্রিন্সিপালিটি দ্বারা ধরে রাখা হয়েছিল যতক্ষণ না ২৬ আগস্ট ১১৮৯-এ সালাদিনকে বন্দী করতে বাধ্য করা হয়। এটি ১১১৯ সালে আর্মেনীয়রা দ্বারা আটক করা হয়েছিল ( দ্বিতীয় লিওর অধীনে),  এবং তাদের দখলটি তাদের এবং অ্যান্টিওকিনিস এবং টেম্পলারদের মধ্যে একটি প্রধান বিতর্ক হয়ে দাঁড়িয়েছিল।  অনেক আলোচনার পরে অবশেষে এটি ১২১৬ সালে টেম্পলারগুলোতে ফিরে আসে। আর্মেনীয় ইতিহাস অনুসারে এটি প্রায় আলেপ্পোর বাহিনী দ্বারা অবরোধের বিরুদ্ধে প্রতিরোধ করেছিল।  ১২৬৮  সালে বাইবার্সের কাছে এন্টিওকের পতনের পরে, গ্যারিসন হতাশ হয়ে যায় এবং একজন ভাই নির্জন হয়ে দুর্গের চাবিগুলি তাঁর কাছে উপস্থাপন করেন। বাকী ডিফেন্ডাররা তারা যা করতে পারে তা ধ্বংস করে দুর্গকে সমর্পণ করার সিদ্ধান্ত নিয়েছে। দুর্গটি ক্ষতিগ্রস্ত হওয়া সত্ত্বেও, আর্মেনিয়ার দ্বিতীয় হেথুম এবং আর্মেনিয়ার চতুর্থ লিও ১৩০৫ সালে নিকটবর্তী একটি পাশের মামলুক আক্রমণকারী বাহিনীকে যথাযথভাবে পরাজিত করেছিল।   পুরো কমপ্লেক্সের একটি সমীক্ষা পরিকল্পনা সহ প্রথম বিশদ ঐতিহাসিক এবং প্রত্নতাত্ত্বিক মূল্যায়ন ১৯৭৯ সালে আরডাব্লু এডওয়ার্ডস দ্বারা সম্পন্ন হয়েছিল। Robert W. Edwards, “Bağras and Armenian Cilicia: A Reassessment,” Revue des Études Arméniennes 17, 1983, pp. 415-455. দুর্গটির ত্রিশটিরও বেশি কক্ষ রয়েছে যা তিনটি প্রাথমিক স্তরের খাড়া আউটক্রপকে ঘিরে রেখেছে। যদিও সাইটটিতে প্রাথমিকভাবে আরব এবং বাইজেন্টাইন নির্মাণের পর্যায় ছিল, বেশিরভাগ বাহ্যিক রাজমিস্ত্রি ফ্রাঙ্কিশ পেশা থেকে। কিছুটা নিয়ন্ত্রণের সময় টাওয়ার এবং দেয়ালগুলির মেরামতগুলি আর্মেনিয়ানরা তাদের স্বতন্ত্র রাজমিস্ত্রি দিয়ে তৈরি করেছিলেন। আর্মেনিয়ানরা ১২তম থেকে ১৪ শতকের মধ্যে সিলিসিয়ার বৃষ এবং অ্যান্টি-টরাস লৌকিক পর্বতমালার পাশে যে জটিল প্রতিরক্ষামূলক ব্যবস্থা তৈরি করেছিল তাতে কখনও বারাসকে একীভূত করা যায় নি।    বহিঃসংযোগ     আজকের বাগ্রাসের ছবি   গ্যাস্টন দুর্গে ফোর্ট্রেটিস ডি ওরিয়েন্ট   ব্যারাস ক্যাসেলের বিস্তৃত ফটোগ্রাফিক জরিপ এবং পরিকল্পনা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে
স্যাটানিক ভার্সেস বিতর্ক হল ১৯৯৮ সালে যুক্তরাজ্যে সালমান রুশদির মুহাম্মাদের জীবন থেকে কিছুটা অনুপ্রাণিত উপন্যাস দ্য স্যাটানিক ভার্সেস প্রকাশের জন্য কিছু মুসলমানের উত্তপ্ত প্রতিক্রিয়া দেখা গিয়েছিল। ঘটনাটি রুশদি অ্যাফেয়ার নামেও পরিচিত। অনেক মুসলমান সালমান রুশদির বিরুদ্ধে ব্লাসফেমি বা ধর্ম অবমাননার অভিযোগ এনেছিলেন এবং ইরানের আয়াতুল্লাহ রুহুল্লাহ খোমেইনী ১৯৮৯ সালে একটি ফতোয়া জারি করেছিলেন, যাতে মুসলমানদের রুশদিকে হত্যা করার নির্দেশ দেওয়া হয়। অসংখ্য হত্যা, হত্যার চেষ্টা, বোমা হামলার ফলে উপন্যাসটির সাড়া পড়ে যায়।Jessica Jacobson. Islam in transition: religion and identity among British Pakistani youth. 1998, page 34  ইরান সরকার ১৯৯৮ সাল পর্যন্ত সালমান রুশদির বিরুদ্ধে ফতোয়াকে সমর্থন করেছিল, যখন ইরানের রাষ্ট্রপতি মোহাম্মদ খাতামির উত্তরসূরি সরকার বলেছিল যে তারা আর সালমান রুশদির হত্যাকে সমর্থন করে না। তবে ফতোয়া বহাল রয়েছে।  বিষয়টি "সংস্কৃতির চুত্যি রেখা বরাবর পশ্চিমাদের থেকে মুসলমানদের" বিভক্ত করেছে,Pipes, 1990, p.133From Fatwa to Jihad: The Rushdie Affair and Its Aftermath By Kenan Malik , introduction, no page numbers এবং মত প্রকাশের স্বাধীনতার একটি মূল পশ্চিমা মূল্যকে চিহ্নিত করেছে বলে বলা হয়েছিল—তারা যা বলে বা লেখে তার জন্য কাউকে "হত্যা করা উচিত নয় বা হত্যার গুরুতর হুমকির সম্মুখীন হওয়া উচিত নয়"—অনেক মুসলমানের দৃষ্টিভঙ্গির বিরুদ্ধে ছিল, যারা মনে করে যে কোন ব্যক্তির কাছে "নবীর সম্মান" অবমাননা করে "মুসলমানদের অপমান ও কুৎসা" করার স্বাধীনতা থাকা উচিত নয়। ইংরেজ লেখক হানিফ কুরেশি এই ফতোয়াটিকে "যুদ্ধোত্তর সাহিত্য ইতিহাসের সবচেয়ে উল্লেখযোগ্য ঘটনাগুলির মধ্যে একটি" বলে অভিহিত করেছেন।  তথ্যসূত্র  বিষয়শ্রেণী:১৯৮৮-এর বিতর্ক বিষয়শ্রেণী:ধর্ম অবমাননা বিষয়শ্রেণী:ইসলামের সেন্সরশিপ বিষয়শ্রেণী:ইরান–যুক্তরাজ্য সম্পর্ক বিষয়শ্রেণী:যুক্তরাজ্যে ইসলাম বিষয়শ্রেণী:ইসলাম সম্পর্কিত বিতর্ক বিষয়শ্রেণী:সাহিত্যে অশ্লীলতা বিতর্ক বিষয়শ্রেণী:সাহিত্যে ধর্মীয় বিতর্ক বিষয়শ্রেণী:সালমান রুশদি বিষয়শ্রেণী:রুহুল্লাহ খোমেইনী বিষয়শ্রেণী:১৯৮৮-এ ইসলাম বিষয়শ্রেণী:১৯৮৯-এ ইসলাম বিষয়শ্রেণী:ভারতে বিতর্ক
thumb|উইলিয়াম জেমস নেটবি রচিত "টু অটম শর্ট" এর চিত্রণ, এ ডে উইথ কিটস থেকে, ১৮৯৯| নিচে কম্বল ও লাল পাতার সাথে গাছের অঙ্কন এবং দূরত্বে পাহাড়।  শরতের প্রতি হচ্ছে ইংরেজ রোম্যান্টিক কবি জন কিটসের রচিত (অক্টোবর ১৭৯৫ - ২৩ ফেব্রুয়ারি ১৮২১) একটি কবিতা। কবিতাটি ১৯১৯ সালের ১৯ সেপ্টেম্বর রচিত হয়েছিল এবং কিটসের কাব্যগ্রন্থের একটি খণ্ডে ১৮২০ সালে প্রকাশিত হয়েছিল যার মধ্যে "লামিয়া " এবং দ্য ইভ অব সেন্ট অব স্টেন্টস অন্তর্ভুক্ত ছিল। শরতের প্রতি হচ্ছে "কিটসের ১৮১৯-এর কবিতা" নামে পরিচিত একগুচ্ছ কবিতার শেষ রচনা।    যদিও ব্যক্তিগত সমস্যার কারণে ১৮১৯ সালে কবি কবিতার জন্যে অতি অল্প সময় ব্যয় করতে পেরেছিলেন, শরতের এক সন্ধে বেলায় উইনচেস্টার এর কাছে বেড়ানোর পরে তিনি "শরতের প্রতি" রচনা করেছিলেন। এটি ছিল তাঁর কবিজীবনের শেষ রচনা, কারণ তার অর্থ উপার্জনের প্রয়োজন ছিল এবং কবিসুলভ জীবনযাত্রায় তিনি নিজেকে আর নিয়োজিত করতে পারেননি। "শরতের প্রতি" প্রকাশের অল্পাধিক এক বছর পরে কিটস রোমে মারা যান।  "শরতের প্রতি" কবিতায় তিনটি এগারো লাইনের স্তবক রয়েছে, যা ঋতুর ক্রমাগ্রতি, ফসলের দেরিতে পরিপুষ্টতা থেকে ফসল কাটা, এবং আসন্ন  শীতকালের আগে শরতের শেষ দিনগুলোর বর্ণনা দেয়। শরৎ ঋতুর ওপর নরত্বারোপ এবং এ ঋতুর অনুগ্রহ, দৃশ্য ও শব্দরাশির বর্ণনায় এক চমৎকার চিত্রকল্প ফুটে উঠেছে।Bewell 1999 p. 176 কবির মতে এগুলো ইংরেজ ল্যান্ডস্কেপ শিল্পীদের কাজের সমতুল্য। নাড়াভর্তি ক্ষেতের ওপর দিয়ে হাঁটার সময় ক্ষেতগুলো তাঁকে এমন কিছু ছবি দেখার মুগ্ধতা দিয়েছে বলে কবি বর্ণনা করেছেন।Bate 1963 p. 580  কবিতাটির মর্মবস্তুকে মৃত্যুভাবনা হিসেবে, শৈল্পিক সৃষ্টির রূপক হিসেবে, একই বছরে সংঘটিত পিটারলু গণহত্যা'র প্রতি কিটসের প্রতিক্রিয়া হিসেবে এবং  জাতীয়তাবাদী অনুভূতির প্রকাশ হিসাবে ব্যাখ্যা করা হয়েছে। "শরতের প্রতি" সর্বাধিক সংকলিত ইংরেজি লিরিক কবিতাসমূহের মধ্যে অন্যতম। সমালোচকরা এ কবিতাকে ইংরেজি সাহিত্যের অন্যতম নিখুঁত সংক্ষিপ্ত কবিতা হিসাবে অভিহিত করেছেন।   পটভূমি  ১৮১৯ এর বসন্তকালে কিটস তাঁর ওড শ্রেণির প্রধান কবিতাগুলো লিখেছিলেন: "ওড অন আ গ্রিশ্যন আর্ন", "ওড অন ইনডলান্স", "ওড অন মেলাংকলি", "ওড টু এ নাইটিংগেল ", এবং" ওড টু সাইকি "। মে মাসের পরে তিনি অন্যান্য ধরনের কবিতা লিখতে শুরু করেন। এদের মধ্যে রয়েছে বন্ধু ও রুমমেট চার্লস ব্রাউনের সহযোগিতায় লেখা বিয়োগান্ত শ্লোক "ওথো দ্য গ্রেট"  এবং 'লামিয়া 'র দ্বিতীয়ার্ধ। এ সময়ে তিনি অসম্পূর্ণ মহাকাব্য হাইপেরিয়ন -এ আবার হাত দেন। বসন্ত থেকে শরৎকাল পর্যন্ত তাঁর প্রচেষ্টা পুরোপুরি কবিতা রচনায় নিবেদিত ছিল, একবার দীর্ঘ কবিতা লেখেন তো পরের বার ছোট কবিতা। লক্ষ্য স্থির করেন যে, প্রতিদিন পঞ্চাশেরও বেশি কবিতার লাইন রচনা করবেন।  অবসর সময়ে তিনি রবার্ট বার্টন -এর 'দি অ্যানাটমি অব ম্যালাংকলি' , টমাস চ্যাটারটন 'এর কবিতা এবং লে হান্ট এর প্রবন্ধ পড়েন। <গিটিংস 1968 পিপি। 269 ​​& ndash; 270''   তথ্যসূত্র   বিষয়শ্রেণী:১৮১৯-এর কবিতা বিষয়শ্রেণী:ব্রিটিশ কবিতা বিষয়শ্রেণী:জন কিটসের কবিতা
রিমা খান (); (Urdu: ) (জন্ম: ২৭ অক্টোবর ১৯৭১), তার পর্দার নাম রিমা দ্বারা পরিচিত, হলেন একজন পাকিস্তানি ললিউড চলচ্চিত্র অভিনেত্রী।, চলচ্চিত্র পরিচালক এবং চলচ্চিত্র প্রযোজন। তিনি ১৯৯০ সাল থেকে  আত্মপ্রকাশ করার পর থেকে ২০০টিরও বেশি চলচ্চিত্রে অভিনয় করেছেন।  প্রাথমিক জীবন রিমা খান লাহোর এর পাকিস্তানে জন্মগ্রহণ করেন।ReemaKhan – Biography . Reemakhan.info. Retrieved on 2011-10-08. তিনি প্রাথমিকভাবে পাকিস্তানি চলচ্চিত্র পরিচালক জাভেদ ফজিল এর মাধ্যমে ১৯৯০ সালে অভিনয়ের সুযোগ পান এবং তার চলচ্চিত্র বুলান্দিতে প্রধান চরিত্রে অভিনয়ের করেন।  কর্মজীবন খান ১৯৯০ সালে জাভেদ ফজিল এর বুলান্দি চরিত্রে প্রধান চরিত্রে অভিনয়ের মাধ্যমে তার চলচ্চিত্র কর্মজীবন শুরু করেন।  খান এর প্রথম দিকের ছায়াছবি ঝিরিলে, ইশক, নাগ দেবতা, প্যায়ার হি প্যায়ার, সয়লাব, দিল, আগ, শমা এবং শিবা অন্তর্ভুক্ত করেন।  ব্যক্তিগত জীবন রিমা খান ভার্জিনিয়ায় ২০১১ সালের ১৬ নভেম্বর আমেরিকান হৃদরোগ বিশেষজ্ঞ সার্জন এস তারিক শাহাবকে বিয়ে করেন।  পরিচালক এবং প্রযোজক একজন পরিচালক এবং প্রযোজক কই তুঝ সে কাহান চলচ্চিত্রে তিনি আত্মপ্রকাশ করেন যেটি পাকিস্তানে ও বিশ্বব্যাপি মুক্তি লাভ করেছিল। চলচ্চিত্রটি ২০০৬ সালের লাক্স স্টাইল অ্যাওয়ার্ডস এ সেরা চলচ্চিত্র পুরস্কার জিতে নেয়।  এছাড়াও রিমা খান পরিচালিত লাভ মে ঘুম ২০১১ সালের ৩১ আগস্ট মুক্তিলাভ করে। চলচ্চিত্র ব্যাপকভাবে বাণিজ্যিক সাফল্য এবং সমালোচকদের প্রশংসা কুড়ান। ১০ কোটি বাজেটের এটি ছবিটি ৩২ কোটি টাকা ব্যবসা করে এবং ছবিটিকে সুপার হিট হিসেবে উল্লেখ করা হয়।Love Mein Ghum  চলচ্চিত্রের তালিকা   অভিনেত্রী হিসেবে  বছর উত্পাদনকারী ভূমিকা নোট  ১৯৯০বুলান্দি  জেহরিলে   ১৯৯১আফজাল খান  ইশক     পরিচালক এবং প্রযোজক হিসাবে   বছর চলচ্চিত্র ভাষা চরিত্র ২০০৫ কই তুঝ সে কাহা উর্দু মোয়ম্মার রানা, রিমা খান, নাদিম বেগ, বিনা মালিক এবং বাবরাক শাহ ২০১১  লাভ মে গাম উর্দু  রিমা খান,  জিয়া আলী, আলী সেলিম, জাভেদ শেখ, আফজান খান, নাবিল খান, আরাইদা এবং জনি লেভার  টেলিভিশন  বছর  প্রযোজনা  ভূমিকা  নোট  ইয়ে ঘর আপ কা হুয়ে   জিও টিভি প্রযোজনা  ইয়াদ তো আয়েঙ্গে   জিও টিভি প্রযোজনা  তারাং (“হিরো বানায় কি তারাং সাহি জোড়ি কি তালাশ”)    রিমা কা আমরেকা  তথ্যসূত্র   বহিঃসংযোগ     বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:পাকিস্তানি চলচ্চিত্র পরিচালক বিষয়শ্রেণী:পাকিস্তানি চলচ্চিত্র প্রযোজক বিষয়শ্রেণী:নিগার পুরস্কার বিজয়ী বিষয়শ্রেণী:পাকিস্তানি মুসলিম বিষয়শ্রেণী:জীবিত ব্যক্তি বিষয়শ্রেণী:লাহোরের অভিনেত্রী বিষয়শ্রেণী:লাহোরের ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:১৯৭১-এ জন্ম বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:পশতু চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি টেলিভিশন পরিচালক
ইলিয়াস আহমেদ (জন্ম তারিখ অজানা) একজন পাকিস্তানি ক্রিকেটার যিনি ১৯৫৪–৫৫ মৌসুমে পূর্ব পাকিস্তানের হয়ে একক প্রথম-শ্রেণীর ম্যাচ খেলেছিলেন। তার প্রথম এবং একমাত্র রেকর্ড করা ম্যাচটি ১৯৫৪ সালের ডিসেম্বরের শেষদিকে সফরকারী ভারতীয় জাতীয় দলের বিপক্ষে অনুষ্ঠিত হয়েছিল।First-class matches played by Ilyas Ahmed (1) – CricketArchive. Retrieved 2 June 2013. তিন মাসের সফরের প্রথম ম্যাচ তিনি খেলেছিলেন এবং পূর্ব পাকিস্তান থেকে নেয়া দু'জনের মধ্যে একজন।India in Pakistan 1954/55 – CricketArchive. Retrieved 2 June 2013. চট্টগ্রামের নিয়াজ স্টেডিয়ামে খেলা ঐ ম্যাচে ইলিয়াস পূর্ব পাকিস্তানের প্রথম ইনিংসে তৃতীয় ব্যাটসম্যান হিসেবে (মাজহার-উল-ইসলাম ও মহসিন কাজির পরে) ব্যাট করেছিলেন এবং দত্তু ফাদকারের বোলিংয়ে নরেন তামানেকে ক্যাচ দেওয়ার আগে পাঁচ রান করেছিলেন। তিনি পূর্ব পাকিস্তানের দ্বিতীয় ইনিংসে চতুর্থ ব্যাটসম্যান হিসেবে ব্যাটিং করেছিলেন। তখন দল ফলো-অনে পরেছিল এবং সুভাষ গুপ্তের বলে শূন্য রানে ক্যাচ দিয়ে বোল্ড হন তিনি।East Pakistan v Indians, India in Pakistan 1954/55 – CricketArchive. Retrieved 2 June 2013. পূর্ব পাকিস্তান দুই দিনের মাথায় ইনিংস এবং ১৫ রানে ম্যাচটি হেরেছিল এবং ইলিয়াস প্রথম শ্রেণির পর্যায়ে আর কোনও ম্যাচ খেলেনি।Ilyas Ahmed player profile – CricketArchive. Retrieved 2 June 2013.   আরো দেখুন    পূর্ব পাকিস্তানের প্রথম শ্রেণির ক্রিকেটারদের তালিকা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পূর্ব পাকিস্তানি ক্রিকেটার বিষয়শ্রেণী:২০শ শতাব্দীতে জন্ম
বৈরান নদী  বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বৈরান নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৮। নদীর গভীরতা ৫.৫ মিটার। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮২ , আইএসবিএন ৯৭৮-৯৮৪-৮৯৪৫-১৭-৯। নদীটির অববাহিকার আয়তন ১৫০ বর্গ কিমি। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮২ , আইএসবিএন ৯৭৮-৯৮৪-৮৯৪৫-১৭-৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সিরাজগঞ্জ জেলার নদী বিষয়শ্রেণী:টাঙ্গাইল জেলার নদী বিষয়শ্রেণী:ধনবাড়ি উপজেলা বিষয়শ্রেণী:মাধবপুর উপজেলা বিষয়শ্রেণী:গোপালপুর উপজেলা
ফরিদপুর পৌরসভা বাংলাদেশের ফরিদপুরের একটি স্থানীয় সরকার সংস্থা।  ইতিহাস প্রসিদ্ধ কামেল শাহ শেখ ফরিদউদ্দীনের নামে এ জেলার নাম ফরিদপুর হয়। পূর্বে ফতেহ আলীর নামে এলাকাটি ফতেহবাদ নামে পরিচিত ছিল। ১৮৫০ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নীত হয়।  প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) ২১ অক্টোবর ২০১৯ তারিখে ফরিদপুর সিটি কর্পোরেশন প্রতিষ্ঠায় শর্তসাপেক্ষে চূড়ান্ত অনুমোদন দিয়েছে। ফরিদপুর বিভাগ কার্যকর হলেই এর মর্যাদা পাবে ফরিদপুর।  আত্মপ্রকাশ  প্রশাসনিক অবকাঠামো ফরিদপুর সিটি কর্পোরেশনের আয়তন ৬০.২৪ বর্গ কি.মি। জনসংখ্যা ৫ লক্ষ ৫৭ হাজার।  ভৌগোলিক সীমানা   তথ্যসূত্র    বহিঃসংযোগ   বিষয়শ্রেণী:ফরিদপুর বিষয়শ্রেণী:ফরিদপুর জেলা বিষয়শ্রেণী:ফরিদপুর সিটি কর্পোরেশন
আনন্দ সরোবর হ্রদ পাবনা বিজ্ঞান ও প্রযুক্তি বিশ্ববিদ্যালয়ের অন্তর্গত একটি কৃত্রিম হ্রদ। বিশ্ববিদ্যালয়ের দক্ষিণ-পশ্চিম  অংশে কেন্দ্রীয় মাঠের পূর্ব-প্রান্ত ঘেঁষে ইংরেজি অক্ষর 'L' আকৃতির হ্রদটি অবস্থিত। হ্রদের পূর্বে ক্যাম্পাসের ছাত্রদের আবাসিক হল এবং উত্তর দিকে  কবি বন্দে আলী মিয়া মুক্তমঞ্চ অবস্থিত। বিশ্ববিদ্যালয়ের নকশায় সৌন্দর্য বৃদ্ধির জন্য হ্রদটি নির্মাণ করা হয়।  আনন্দ সরোবরের জীববৈচিত্র‍্যে পূর্ব পাড় ঘেঁষে বাহারি সুগন্ধি ফুল গাছের সারি,  কিছু কচ্ছপ ও রঙিন মাছ নিয়ে গঠিত।  বিশ্ববিদালয়ের শিক্ষা কার্যক্রম শুরুর পর থেকেই হ্রদের পাড় শিক্ষার্থীদের আড্ডা দেওয়ার অন্যতম স্থান হিসেবে বিবেচিত। এছাড়া ছাত্ররা হ্রদে সাঁতার কাটতে ও মাছ ধরতে পারেন।   তথ্যসূত্র    বিষয়শ্রেণী:পাবনা বিজ্ঞান ও প্রযুক্তি বিশ্ববিদ্যালয় বিষয়শ্রেণী:বাংলাদেশের হ্রদ বিষয়শ্রেণী:পাবনা জেলার দর্শনীয় স্থান বিষয়শ্রেণী:বাংলাদেশের জলাভূমি বিষয়শ্রেণী:কৃত্রিম হ্রদ
categorizes major Wikipedia articles on Mahāyāna Buddhism into a sidebar.   Usage  This template can be invoked as follows:   — transcludes the template as shown here.   Color scheme  The color scheme of this page is based on the prominence of golden light in Mahāyāna Buddhism as typified by the Golden Light Sutra. The colors of gold were sampled from a painting of Sukhāvatī, and specifically from the Avalokiteśvara figure's radiant aura of golden light.  The color scheme uses four custom hues: a light gold (hex #fbfac4), a vivid gold: (hex #fff692), a deep gold (hex #debc32), and a custom blue (hex #00ccff) for the non-link text.   Sources   Wikipedia's policy on verifiability states: "The burden of evidence lies with the editor who adds or restores material. Material that is challenged or likely to be challenged needs a reliable source, which should be cited in the article." The main article and set of related citations for this template's content is Mahāyāna. Questions about the reliability or accuracy of this template's concepts should be addressed on that article's talk page. Questions about this template's organzation should be addressed on this template's talk page.   See also   বিষয়শ্রেণী:বৌদ্ধধর্ম টেমপ্লেট
আবুল কাশেম সরকার বাংলাদেশের নাটোর জেলার রাজনীতিবিদ ও ব্যবসায়ী যিনি নাটোর-৪ আসনের সংসদ সদস্য ছিলেন।   জন্ম ও প্রাথমিক জীবন  আবুল কাশেম সরকার ১৯৫৬ সালে নাটোর জেলায় জন্মগ্রহণ করেন।   রাজনৈতিক জীবন  আবুল কাশেম সরকার জাতীয় পার্টির কেন্দ্রীয় কমিটির যুগ্ম সাংগঠনিক সম্পাদক। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-৪ (গুরুদাসপুর-বড়াইগ্রাম) আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নাটোর জেলার রাজনীতিবিদ বিষয়শ্রেণী:বাংলাদেশী ব্যবসায়ী বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:১৯৫৬-এ জন্ম